มะเฟือง ปลูกง่ายได้ผลผลิตเร็ว
มะเฟือง เป็นผลไม้พื้นบ้านชนิดหนึ่ง ที่มีรูปร่างสะดุดตา เพราะผลมีลักษณะเฉพาะที่แยกออกเป็นครีบ 5 ครีบตามแนวยาว ผิวผลมันเงา มีเนื้อฉ่ําน้ํา ถ้านําผลมาตัดแนวขวาง จะมีหน้าตาคล้ายกับรูปดาวที่มี 5 แฉก ผลมะเฟืองสายพันธุ์ที่พบในบ้านเราส่วนใหญ่ จะมีรสชาติเปรี้ยวฝาด จึงไม่ค่อยเป็นที่นิยมทานกันมากมายนัก นอกจากนี้ยังมีคําเตือนเผยแพร่ในสื่อออนไลน์ว่า ผลมะเฟืองรสเปรี้ยว มีสารออกฤทธิ์เป็นกรดที่ชื่อ ออกซาเลต (Oxalate) ในปริมาณสูง หากทานแต่ละครั้งในปริมาณมากๆ จะทําให้ไตทํางานหนักเพื่อขับกรดตัวนี้ออกไป จึงมีความเสี่ยงที่จะทําให้เกิดโรคนิ่วในไตได้ และผู้ป่วยโรคไตต้องหลีกเลี่ยงการทานผลมะเฟืองอย่างเด็ดขาด